钦定古今图书集成/理学汇编/学行典/第248卷 > 潘炼
## 钦定古今图书集成/理学汇编/学行典/第248卷 > 潘炼

按《苏州府志》：“潘炼，吴县人。家胥湖，善治生，有隐德，喜
周恤贫困。一日，贷村民数金往索，其妻颇艳婉，辞夫
出未归，如是者再。炼察其夫从未远出，诘之。妻曰：‘夫
无以偿金，愿以妾事君，屡见君不动夫嗔棰楚者数
矣。君长者，奈何不怜’？言已涕泣，炼惊去，不复索金。后
遇夫谕曰：‘汝贫何遽至此，更与数金生息’。其人感谢。”
已而果举息倍并偿前金。时炼有母，顾年九十，将为
母寿，称觞，病剧不能，母以子病忧卒。炼痛哭不胜，亦
卒。母子并死于慈孝。